b'\n_START_ARTICLE_\nKo\xc4\x8da strica Toma\n_START_SECTION_\nKratka vsebina\n_START_PARAGRAPH_\nGospod Shelby se je zna\xc5\xa1el v denarnih te\xc5\xbeavah, zato se je ste\xc5\xbeka odlo\xc4\x8dil prodati svoje premo\xc5\xbeenje, med njimi tudi otroka su\xc5\xbenje Elize in svojega najbolj\xc5\xa1ega slu\xc5\xbeabnika Toma. Obljubili so jima, da ju bodo takoj, ko bodo poravnali dolgove in pridobili nekaj denarja, odkupili nazaj. Eliza je v strahu ve\xc4\x8der pred prodajo u\xc5\xa1la s svojim otrokom in se napotila za mo\xc5\xbeem, ki je \xc5\xbee predtem pobegnil v Kanado. Zasledovalci ju niso uspeli ujeti. Prekup\xc4\x8devalcu s su\xc5\xbenji Haleyu so zabi\xc4\x8dali, naj Toma proda dobremu in po\xc5\xa1tenemu kupcu. Kupil ga je gospod St. Claire, ki mu \xc4\x8dez \xc4\x8das, ko je spoznal pridnost, ubogljivost, prijaznost su\xc5\xbenja, obljubil, da ga bo osvobodil. Vendar Tom tega ni do\xc4\x8dakal, ker je tik pred podpisom osvoboditve njegov gospodar nesre\xc4\x8dno umrl. Toma je nato kupil surove\xc5\xbe Legree, ki ga je, tako kot ostale svoje su\xc5\xbenje, gnal po bomba\xc5\xbenih poljih, mu\xc4\x8dil in pretepal. Po enem izmed okrutnih mu\xc4\x8denj je Tom umrl pred o\xc4\x8dmi Georga Shelbyja, ki ga je, tako kot mu je obljubil, pri\xc5\xa1el odkupit nazaj. Po tem dogodku je mladi gospodar preostale svoje su\xc5\xbenje zavestno osvobodil.'